คือผมได้ไปหา ที่โรงพยาบาลแห่งหนึ่ง แล้วเขาได้ตรวจไส้เลื่อนโดยการยัดนิ้วเข้าไปที่ช่องท้อง ไม่ทราบว่าวิธีการตรวจแบบนี้จะส่งผลกระทบต่อ อะไรภายในหรือเปล่าครับ หรือนิ้วจะไปทิ่มผนังช่องท้องจนกลายเป็นความเสี่ยงหรือเปล่า เพราะหลังจากนั้นมาผมสังเกตว่า หนังของถุงอัณฑะมันจะยืดนิดนึง แล้วเวลา แขม่วท้องมากๆ มันเหมือนลูกอัณฑะมันสามารถขึ้นเข้าไปในช่องท้องได้มากขึ้นกว่าเมื่อก่อนครับ ซึ่งไม่แน่ใจว่ามันเกิดจากการที่โดนเอานิ้วยัดเข้าไปในช่องท้อง แล้วมันทำให้กล้ามเนื้อภายในมันยืดหรือมีการเปลี่ยนแปลงหรือเปล่า ประกอบกับผมเป็นเส้นเลือดขอด ที่อัณฑะ ทั้ง 2 ข้างแล้วจู่ๆข้างขวาก็รู้สึกว่ามันมีเส้นมาจากไหนมาอีก 1 เส้น รบกวนคุณช่วยตอบด้วยครับ
สวัสดีคะ ก่อนอื่นตอนนี้มีไส้เลื่อนหรือไม่ค่ะ คือ มีก้อนอะไรที่บริเวณหน้าหนีบไหมค่ะ ไส้เลื่อนเกิดจากผนังกล้ามเนื้อหน้าท้องที่อ่อนแอลงไป ทำให้เมื่อมีการไอ หรือ การเบ่งจะทำให้ลำไส้ไหลลงมาที่ตำแน่งที่เป็นรอยต่อระหว่างกล้ามเนื้อหน้าท้องกับท่อที่ต่อลงไปที่ถุงอัณฑะค่ะ เนื่องจากอวัยวะเพศชายอยู่นอกร่างกายเพื่อให้มีอุณหภูมิของอัณฑะต่ำกว่าปรกติเพื่อให้อสุจิสามารถมีชีวิตอยู่ได้ค่ะ ถ้ามีไส้เลื่อนอยู่แล้ว การที่จะต้องบีบเอาสำไส้กลับเข้าไปจะเข้าช่องนี้ค่ะ แต่ถ้าสงสัยว่ามีไส้เลือนแพทย์จะตรวจด้วยการให้ยืน แล้วะเอานิ้วแหย่ที่รูนี้ให้ไอ ถ้ามีลำไส้ไหลลงมาชนนิ้วก็จะบอกว่าว่าเป็นเรื่องของไส้เลื่อน แต่ถ้าไม่แน่ใจในเรื่องของการตรวจก็จะมีการตรวจด้วยการสวนแป้งเข้าทีลำไส้ หรือ การทำเอกซเรย์คอมพิวเตอร์ต่อไปค่ะดังนั้นไม่คิดว่าการตรวจเป็นสาเหตุนะค่ะ คิดว่าอาจจะมีเรื่องของผนังหน้าหน้าท้องที่อ่อนแรงจริงค่ะแนะนำพบแพทย์เพื่อตรวจเพิ่มเติมค่ะ เพราะภาวะที่กลัวคือ การที่ลำไส้ไหลลงมาแล้วไม่สามารถดันกลับได้ค่ะ หรือ ภาวะที่มีการบิดตัวของท่อนำอสุจิค่ะ